cyanic-selkie/wikianc huggingface dataset:
Harøya
Harøya er den største og mest folkerike øya i tidlegare Sandøy kommune, no innanfor Ålesund kommune i Møre og Romsdal. Steinshamn som var administrasjonssenter i Sanndøy ligg på Harøya. Her finst det matbutikk, post, bank, pub, kiosk, frisør, brukskunst, tannlege, lege og helsestasjon.
50000 Quaoar
Oppdaginga
Oppdaginga av Quaoar blei offentleggjord den 7. oktober 2002 under eit møte i regi av American Astronomical Society. Dei første bileta tekne av objektet er ifrå 25. mai 1954 der objektet er å finna på ei fotografisk plate ifrå Palomar-observatoriet. Objektet kvalifiserer seg kanskje til dvergplanet status gitt størrelsen funne ifrå direkteobservasjon av romteleskopet Hubble.
Harøya
Øya har eit areal på 13,6 km² og om lag 1100 innbyggjarar. Det høgaste punktet på øya er Harøyburet på 156 meter over havet. Aust for øya ligg Harøyfjorden, som er kalla opp etter øya. På sørsida ligg Fjørtoftfjorden og øya Fjørtoft. Harøya har ferjesamband til Fjørtoft og vidare inn til Brattvåg på fastlandet. I nord går det molo ut til Finnøya.
Dale i Sunnfjord
Kultur og industri
I Dale finn ein Klokkargarden, fødestad åt diktaren Jakob Sande, Nordisk Kunstnarsenter på Dalsåsen og designstudioet Ralston & Bau og idéfabrikken Transplant. I tillegg så driv Dale Ungdomsslag Fjaler Kino på frivillig basis. Kinoen held til i ungdomshuset Trudvang som ligg langs fv. 57 mellom Dale sentrum og Dingemoen skule.
50000 Quaoar
Satellitt
Oppdaginga av ein satellitt i bane rundt Quaoar blei rapportert i IAUC 8812 den 22. februar 2007. Banen til satellitten er enn ikkje kjend. Satellitten blei funne 0,35 bogesekund unna Quaoar med ein magnitudedifferanse på 5,6. Med ein albedo lik hovudobjektet har han ein diameter på 100 km.
Dale i Sunnfjord
Utdanning
Dale har vore utdanningssentrum for området i mange år, og i dag finn ein Dingemoen barneskule, Fjaler ungdomsskule og Dale vidaregåande skule i bygda.
Transport
Frå rutebilstasjonen i Dale sentrum går det fleire bussar mellom anna til Førde og Bergen via Riksveg 57 eller snøggbåt. Bygda ligg 25 min frå Førde lufthamn, Bringeland.
Dalsfjordsambandet
I desember 2013 opna Dalsfjordbrua for trafikk. Den knyter saman Fjaler kommune med Askvoll kommune. Dalsfjordsambandet består av ny fylkesveg nummer 609 frå Eikenes til Nishammaren i Dale og ny fylkesveg nummer 57 frå Fjaler Sjukeheim til Sætenes. Dalsfjordsambandet inneheld tre nye tunnelar, der to av tunnelane ligg i Askvoll kommune og den siste ligg i Fjaler kommune, og sist men ikkje minst Dalsfjordbrua over Dalsfjorden. Desse tre tunnelane heiter Dalsfjordtunnelen, Ottersteintunnelen og Nishammartunnelen. Nishammartunnelen ligg i Fjaler kommune og er ein av få tunnelar i Noreg med rundkøyring inne i fjellet.
José Ilson dos Santos
José Ilson dos Santos er ein tidlegare brasiliansk fotballspelar.
Han spela for klubben Gamba Osaka.
Tigerstaden
Tigerstaden er eit kallenamn for Oslo som opphavleg er blitt brukt for å skildra hovudstaden som ein farleg og ubarmhjertig storby.
Historie
Bruken av «Tigerstaden» om Oslo kan førast tilbake til Bjørnstjerne Bjørnson sitt dikt «Godt mot» (først kalla «Siste sang»), i samlinga Digte og sange frå 1870. Diktet skildrar ein kamp mellom ein landsens hest og ein tiger (symbol på byen). Ein artikkel i Morgenbladet i 1889 seier at Bjørnson slyngar ut hånande ord mot Christiania, «denne kolde by, som han tidligere har kaldt 'tigerstaden'». Seinare er Tigerstaden blitt brukt av blant andre Christian Krohg, Nils Collett Vogt og Rudolf Muus.
Omgrepet har seinare fått meir positivt innhald. Fleire idrettslag i Oslo bruker i dag tiger som namn, logo eller maskot, som Centrum tigers basketklubb, Oslo Tigers Ishockeyklubb, Tiger Karateklubb og roller derby-laget Oslo Tiger City Beasts.
Som referanse til omgrepet er det også plassert ei rekke skulpturar av tigrar på Fridtjof Nansens plass framfor Oslo rådhus i jubileumsåret 2000, og ein større bronseskulptur av ein tiger laga av bilethoggaren Elena Engelsen og gitt av verksemda Eiendomsspar på Jernbanetorget framfor Oslo sentralstasjon.
Reichenbachfall
Reichenbachfall er ei rekkje fossar i elva Aare nær Meiringen i kantonen Bern sentralt i Sveits. Dei har eit samla fall på 250 m. Med ei høgd på 90 m er Øvre Reichenbachfalla ein av dei høgaste kataraktfossane i Alpane. Det er lett å nå fossane med kabelbanen Reichenbachfall-Bahn.
Nordøyane
Nordøyane er ei øygruppe i Ålesund kommune i Møre og Romsdal. Ho omfattar øyene Ona, Sandøya, Finnøya, Harøya, Fjørtofta, Flemsøya, Haramsøya og Lepsøya og ligg på nordre Sunnmøre.
Reichenbachfall
Eit vasskraftverk regulerer i dag vassføringa i Reichenbachfalla til visse tider av året.
Nordøyane
Lepsøya er den sørvestlegaste av dei åtte øyane og grensar til Vigrafjorden og Vigra i Giske kommune i sørvest. I nordaust ligg Ona som den nordlegaste øya, og grensar til Aukra kommune.
Reichenbachfall
I populærkulturen er fossane kjend som staden der helten til Sir Arthur Conan Doyle, Sherlock Holmes, har den endelege kampen med erkefienden sin Moriarty.
Nordøyane
Den største av dei åtte øyane er Harøya, med 13,6 km². Ona er den minste folkesette med 0,8 km².
I august 2022 fekk Nordøyane vegsamband med fastland, og fleire av dei med kvarandre, då Nordøyvegen opna.
Olympus Mons
Olympus Mons (Olympusfjellet) er den høgaste vulkanen på Mars og det største kjende fjellet i solsystemet. Det er 21 300 meter høgt.
Husøya i Ålesund
Husøya er ei øy like sør for Ona i Ålesund kommune, tidlegare Sandøy kommune i Møre og Romsdal. Det bur om lag 20 pesoner her. Husøya har vore folkesett sidan istida. På Husøya er det to gardar Pegarden og Husøygarden. Det er òg ei sandstrand.
Slagkryssar
Slagkryssar var ein type krigsskip utvikla på byrjinga av 1900-talet. Konseptet var eit krigsskip med væpning på linje med slagskip, men med lettare pansring for å oppnå større fart. Tanken var at slagkryssarar skulle ha større slagkraft og rekkevidde til å øydeleggje fiendtlege kryssarar og samstundes vere raske nok til å sleppe frå slagskipa. Erfaringar som vart gjort under første verdskrig, spesielt i Jyllandsslaget, viste at slagkryssarane var sårbare, og då krigen slutta, vart dei aller fleste hogne opp.
Tyskland bygde derimot opp en slagkryssarflåte like før utbrotet av andre verdskrigen. Spesielt kjend er «Gneisenau» og «Scharnhorst».
Foreign Affairs
Foreign Affairs er eit USA-amerikansk tidsskrift om internasjonal politikk og amerikansk utanrikspolitikk. Det vert gjeve ut av Council on Foreign Relations, som er ei privat tankesmie i New York. Tidsskriftet vart skipa i 1922, og kjem ut annankvar månad.
163
Døde
160er
NRK Sogn og Fjordane
NRK Sogn og Fjordane er eitt av NRK sine 12 distriktskontor. Hovudkontoret deira ligg i Førde, men dei har òg kontor i Måløy og Sogndal. Distriktskontoret har vel 40 tilsette, og vert leia av distriktsredaktør Rolf Sanne-Gundersen.
Sildajazz
Sildajazz er ein jazzfestival som vert arrangert i Haugesund. Festivalen er den nest største i Noreg.
Mimaskrateret Herschel
Herschel er eit gigantisk nedslagskrater på saturnmånen Mimas. Det er namnsett etter astronomen William Herschel frå 1700-talet, som oppdaga Mimas i 1789.
Krateret er så stort at det er overraskande at Mimas ikkje blei knust under nedslaget som laga det. Krateret måler 130 kilometer på tvers, omtrent 1/3 av månens totale diameter; kraterveggane er omtrent fem kilometer høge, nokre delar av kraterbotnen ti km djupe og fjellet midt i krateret strekkjer seg seks km over kraterbotnen. Om eit krater på jorda skulle ha hatt same proporsjonar som Herschel i forhold til Mimas, ville det ha målt over 4000 km i diameter, breiare enn Canada. Nedslaget som danna Herschel-krateret må nesten ha øydelagd Mimas; sprekkar på andre sida av månen som kan sjåast, kan ha vore eit resultat av sjokkbølgjene som reiste gjennom månen like etter nedslaget.
Ottar Starheim
Ottar Starheim var ein journalist, redaktør og lokalhistorisk forfattar fødd på Stårheim i Eid kommune i Nordfjord. Starheim har sidan 1963 vore journalist i Fjordenes Tidende, VG og NRK Møre og Romsdal. I 1975 vart han styrar av NRK sitt nye kontor for Sogn og Fjordane i Førde. Kontoret starta eigne fylkessendingar i 1977. I 1979 vart Starheim den første distriktssjefen i NRK Sogn og Fjordane, ei stilling han hadde fram til 1990. På 1990-talet arbeidde han i hovudsak med historiske program. Har frå 2001 vore forfattar av NRK Sogn og Fjordane sitt nettbaserte Fylkesleksikon. Fylkesleksikonet vart i 2009 utgjeve som bokverk på 3250 sider, fordelt på 4 bind (NRK Aktivum). Han har vore fotograf for ein stor del av dei 12000 bileta i bokverket. Starheim har fått Presseprisen for Sogn og Fjordane 2 gonger. Ottar Starheim har m.a. vore leiar i ungdomslag og idrettslag både på Stårheim, i Måløy og Førde. Han var styreleiar i Sunnfjord Skisenter AS under utbygging av alpinanlegget på 1980-talet, styreleiar i Førde Næringsutvikling AS, styreleiar i Stårheim Kraft AS. Starheim var busett i Førde.
Staubbachfall
Staubbachfall er ein foss i Sveits, like oppfor Lauterbrunnen i Berner Oberland. Fossen har eit fall på kring 300 meter frå ein hengedal som endar i framskytande klippe oppfor elva Lütschine.
Elva dannar ein kaskade så høg at vatnet nesten forsvinn før det når botnen av dalen.
Objekt
Objekt er ein grammatisk funksjon, som i prototypiske tilfelle blir brukt til å uttrykke patiens. Dei konkrete syntaktiske eigenskapane til objektet varierer litt frå språk til språk. I kasusspråk av nominativ-akkusativ-typen er objektet det setningsleddet som i lag med verbet dannar ei eining, og som står i akkusativ. I norsk er objektet det leddet som står rett etter det infinitte verbet i setningar med kompleks verbform, som t.d. i I dag har eg ikkje kjøpt mjølk .
Innsjøar i Slovenia
Dette er ei liste over innsjøar i Slovenia. I Slovenia er det 321 vatn som er klassifisert som innsjøar. Dette inkluderer periodevise innsjøar og kunstige vassreservoar. Dei fleste innsjøane i landet er danna av isbrear og mange eksisterer berre i periodar på grunn av dei mange karstflatene i landet. Dei største innsjøane er Bledsjøen (147 ha) og Bohinjsjøen (318 ha) og den største periodevise innsjøen er Cerknica (2500 ha når han er heilt full).
Ona
Ona er ei øy i Ålesund kommune i Møre og Romsdal fylke, og har 34 fastbuande. Øya ligg i havgapet ytst på Romsdalskysten og var opphavleg eit fiskevær.
Innsjøar i Slovenia
Jezero er det slovenske ordet for innsjø.
Maddalenaøyane
Maddalenaøyane (italiensk Arcipelago della Maddalena) er ei øygruppe i Bonifaciosundet mellom Korsika og Sardinia i Italia. Ho består av sju større øyar og fleire småøyar.
Ona
Ona består av dei to øyane Ona og Husøya. På Onakalven, det høgaste punktet på øya, står Ona fyr som vart bygd i 1867 og er 14,7 meter høgt. Fyret er eit kjent turistmål, og mange turistar vitjar øya kvart år. I seinare tid har øya òg vorte kjend for keramikkproduksjon. I 1670 feia ei flodbølgje over øya under ein storm og tok med seg dei fleste husa der og mange menneske, men samfunnet vart med tida gradvis bygt opp att.
Maddalenaøyane
Geografi
Den største øya er La Maddalena og dei andre seks øyane er (frå størst til minst): Caprera, Spargi, Santo Stefano, Santa Maria, Budelli og Razzoli. Berre Maddalena, Caprera og S. Stefano er busette.
Maddalenaøyane ligg nær den kjende turiststaden Costa Smeralda og har det same krystallklåre vatnet og granittklippene, men er òg eit rikt dyreliv. Øyane er ein del av nasjonalparken Parco Nazionale Arcipelago di La Maddalena.
Historie
Øyane har vore busett sidan førhistorisk tid. Romarane kalla øyane for Cunicularia og dei var eit travelt skipsfartområde i det andre og første tusenåret f.Kr. Maddalenaøyane har alltid vore strategisk viktige og var årsaka til ein strid mellom Republikken Pisa og Republikken Genova på 1200-talet. Dette førte til at dei vart forlatne i lange tider før gjetarar frå Korsika slo seg ned her i lag med dei første busetjarane på Sardinia på 1500-talet. Napoleon Bonaparte, Horatio Nelson og særleg Giuseppe Garibaldi hadde alle historiske band til dette området.
I dag
I dag er det ein marinebase for NATO med amerikanske atomubåtar på St. Stefano. Administrativt høyrer øyane til provinsen Olbia-Tempio etter at dei flytta frå provinsen Sassari i 2005. Det går ferjesamband frå Palau på Sardinia til La Maddalena. Det er berre vegar på La Maddalena og Caprera.
Kulisteinen
Kulisteinen er ein runestein som stod på Kuløya på Smøla på Nordmøre i Møre og Romsdal fylke. Steinen stod på Kuløy på Smøla i over 900 år, men i 1913 vart han fjerna og frakta til Vitskapsmuseet i Trondheim. Det står no ein kopi av originalen på Kuli, på staden der den opphavlege steinen stod før.
Kulisteinen er ein del av Noregs dokumentarv. Han inneheld den eldste bruken av namnet Noreg på norsk jord, og er blitt kalla dåpsattesten til landet.
Skildring av steining
Steinen er ca. to meter høg og rektangulær stein på 13 gonger 23 cm. Steinmaterialet er gneis. Det er rissa inn to linjer på steinen. Den øvste, A, er 112 cm lang og den nedste, B, er 111 cm lang.
Inskripsjon
Han har ein kross på breisida, noko som tyder på at han hadde vore ein kristen markeringsstein. I 1956 oppdaga kurator Aslak Liestøl at steinen òg har ein runeinskripsjon langs den smale kanten.
Runeteksten på gammalnorsk:
Teksten har vorte tolka til:
Den siste setninga er omtolka av Jan Ragnar Hagland :
På midten av 1990-talet vart inskripsjonen undersøkt av Jan Ragnar Hagland med laserskanning og mikrokartografi i håp om å koma fram til ei sikrare tolking. Det vart då lagt fram forslag om at eit ord som tidlegare hadde vorte tolka som «vore» på norrønt burde lesast som «um rétt», noko som i tida rundt innføringa av kristendomen kunne tyda «å syta for lov og rett» for «tolv år». Men det er knytt vanskelege paleografiske og filologiske problem til den nye tolkinga.
Datering
Det er sett fram fleire hypotesar om når og kvifor steinen vart reist:
Vang kyrkje i Valdres
Kyrkja har 250 plassar. Ho vart bygd til erstatning for Vang stavkyrkje, som stod på staden, men vart rive og seld av di ho var for lita og uhøveleg for bygda. Ein stein med opplysningar er sett opp på kyrkjegarden for å markere kvar denne stavkyrkja stod.
Prestegarden ligg aust for kyrkja.
Orta
Orta er ei lita øy i Aukra kommune i Møre og Romsdal. Ho ligg midt i den nordlege delen av Harøyfjorden, rett vest for Gossa.
USS «Constitution»
Historie
USS «Constitution» vart sjøsett den den 21. oktober 1797 og var ein av seks fregattar som vart vedteken etter «Naval Act of 1794». Konstruktøren Joshua Humphreys teiknna dei seks fartøya med tanke på at dei skulle vere US Navy hovudskip, dei var difor større og kraftigare bestykka enn vanlege fregattar. Fartøyet vart bygd i Boston ved Edmund Hartts skipsverft og det første oppdraget var å beskytte amerikansk skipsfart under «liksomkrigen» med Frankrike (1798-1800) og å slå barbarstatane under den første barbarkrigen (1801-1805).
Den viktigaste perioden til USS «Constitution» var under den britisk-amerikanske krigen mot Storbritannia der fartøyet erobra ei rekke handelsfartøy og nedkjempa fem britiske marinefartøy; HMS «Guerriere», HMS «Java», HMS «Pictou», HMS «Cyane» og HMS «Levant». Kampen mot HMS «Guerriere» gav USS «Constitution» tilnamnet Old Ironsides og offentleg beundring som fleire gonger har redda fartøyet frå opphogging. USS «Constitution» fortsette å tene USA som flaggskip i skvadroner i Middelhavet og ved Afrika og gjorde ei verdsomsegling på 1840-talet. Under Den amerikanske borgarkrigen gjorde fartøyet teneste som treningsfartøy for United States Naval Academy og til verdsutstillinga frakta fartøyet ulike delar av USA si utstilling. Etter at fartøyet vart fjerna frå aktiv teneste i 1881, gjorde ho teneste ved mottakingar inntil skipet vart erklert museumsfartøy i 1907. I 1931 sigla USS «Constitution» mellom 90 hamnar i USA under ein treårsperiode. Etter omfattende oppussing sigla fartøyet igjen i 1997.
Rolla fartøyet har i dag er å lære om rolla US Navy hadde i krig og fred gjennom formidling til skular, historiske framstillingar og ved deltaking under større tilstellingar. USS «Constitution» kan såleis sjåast på som i aktiv teneste, til trass for museumsstatusen. Med ei besetning på 60 offiserar og mannskap deltek fartøyet i seremoniar, utdanningsprogramm og ved spesielle høve samstundes som det vert halde opent for besøkande året rundt. Offiserar og mannskapet er alle aktivt tjenestegjerande i US Navy. Fartøysjefen er tradisjonelt med rang av kommandør.
Meerbusch
Meerbusch er ein by i Tyskland i delstaten Nordrhein-Westfalen med om lag 55 000 innbyggjarar. Han ligg i kreisen Rhein-Kreis Neuss.
Bredtvet kyrkje
Bredtvet kyrkje er ei kyrkje som står på Bredtvet i Groruddalen, i Oslo aust. Kyrkja ligg rett ved Bredtveit kvinnefengsel.
Historikk
Soknet Bredtvet kyrkjelyd vart oppretta i 1966, og det vart no behov for eiga kyrkje i området. Tomta til Hauge-garden vart donert til føremålet, Carl Corwin stod som arkitekt og det ferdige kyrkjebygget vart innvigd i 1977. Ein obelisk av Hans Nielsen Hauge vart også reist rett ved kyrkja. På obelisken er eit bilete av ansiktet til Hauge, med teksten: «Jeg har svoret Guds aand lydighed og han har hjulpet mig til at blive mit forsæt tro.»
Kyrkjebygget
Kyrkjetårnet står så tett på kyrkja at dei ser ut til å vera bygde ihop. Tårnet har teglkledde veggar mot nord og sør, medan det har opne sider mot aust og vest. Klokkestøyperiet Olsen Nauen installerte klokkespelet i tårnet i 1977. Instrumentet består av 12 klokker som kan spelast på ved hjelp av eit elektrisk klaviatur. Dei to største klokkene blir også nytta som kyrkjeklokker til ringing og kiming. Klokkespelet er jamleg brukt, stort sett til salmespeling i samband med høgmessene på sundagar. Olsen Nauen monterte eit tilsvarande klokkespel i Rødtvet kyrkje året etter.
Bredtvet kyrkje er eit kulturminne og har nummer 83945 i kulturminnebasen hjå Riksantikvaren.
Utleige eller sal av kyrkja
I 2012 kom det opp forslag i Oslo bispedømeråd om å slå saman sokn i Groruddalen. Grunngjevinga var at behovet for kyrkjer i dalen ikkje er like stort lenger av di mange av innbyggjarane her tilhøyrer andre religionar. I tillegg foreslo bispedømerådet å fristilla spesifikt Bredtvet kyrkje til utleige eller sal, noko Den katolske kyrkja i Noreg har synt interesse for. Kyrkjelyden har allereie late den katolske kyrkja få leiga lokala deira.
Eitt av dei viktigaste motargumenta mot fristilling, er at Bredtvet kyrkje har ei kulturarv etter den lutherske forkynnaren Hans Nielsen Hauge, og at det difor ikkje vil vera i tråd med den historiske arva å fristilla nett denne kyrkja til andre trussamfunn. Haugianarane engasjerte seg òg i skjebnen til kyrkja, og ein av dei direkte etterkomarane etter Hauge, Kyrre Alexander Bjerke, involverte seg sterkt i saka. Soknerådet og sokneprest Bjørn David Haraldsen har sendt brev tilbake til bispedømerådet der dei argumenterer for å "La Bredtvet leve".
Kyrkjelyden hadde investert mykje i kyrkja gjennom eigne midlar som arv, utleigeinntekter og innsamlingar. I juni sendte misjonsorganisasjonen Normisjon også eit brev til bispedømerådet der dei beklaga nedkuttinga av kyrkjer i Groruddalen, og føreslo difor å overta ei kyrkje i dalen for å kombinera drifta med skulesatsing. Normisjon nemnte særskilt at idéane kom fram etter at nyheitssaka om Bredtvet kyrkje kom ut i media. Bredtvet kyrkjelyd stilte seg positivt til forslaget, men bispedømerådet har ikkje gjeve svar til Normisjon. Trass i innhenting av advokat førte ikkje protestane fram. Siste ordinære gudsteneste i Bredtvet kyrkje vart halden 30. desember 2012. Dette er ein del av større endringar i Den norske kyrkja i Groruddalen.
Peterborough United
Peterborough United Football Club er ein engelsk profesjonell fotballklubb. I 2010/11-sesongen skal dei spela i League One, det tredje høgste nivået i engelsk fotball, etter å ha tapt og rykt ned frå Football League Championship etter éin sesong der i 2009/10-sesongen. Før det hadde klubben rykt opp to divisjonar på to sesongar i 2008 og 2009. Klubben blei stifta i 1934, og blei vald inn i The Football League i 1960, då dei erstatta Gateshead FC. Klubben har kallenamnet «The Posh», og spelar heimekampane sine på ABAX Stadium (tidlegare London Road Stadium) i Peterborough. Manageren sidan 2007 er Darren Ferguson, som er son av Manchester United sin kjende manager Alex Ferguson.
Historie
Peterborough United blei stifta i 1934 for å erstatta klubben Peterborough and Fletton United, som vart lagt ned to år tidlegare. Klubben spelte i den gamle ligaen Midland League. Dei vann denne ligaen seks gonger, m.a. fem år på rad frå 1956 til 1960. Dette førte til slutt til at dei vart vald inn i 4. divisjon i Fotballigaen før 1960/61-sesongen.
Dei vann 4. divisjon i den første sesongen sin der, m.a. ved hjelp av Terry Bly, som vert rekna som Peterborough sin største spelar gjennom tidene. Han skåra 52 mål i 4. divisjon i 1960/61-sesongen, noko som er klubbrekord for mål på ein sesong. Klubben spelte sju sesongar i 3. divisjon, til dei vart sett ned i 4. divisjon grunna ulovlege bonusbetalingar til spelarane, før 1968/69-sesongen.
Med unntak av fem sesongar frå 1974-79 spelte klubben no i 4. divisjon heilt fram til 1991. Den mest kjende spelaren frå denne perioden er målvakta David Seaman, som starta proff-karrieren sin med to sesongar i Peterborough frå 1982 til 1984.
Under manageren Chris Turner klarde klubben i 1991 å rykkja opp til 3. divisjon ved å koma på 4. plass i 1990/91-sesongen. Året etter - 1991/92-sesongen - rykte dei opp igjen, etter å ha kome på 6. plass i 3. divisjon og vunne playoff-finalen på Wembley mot Stockport County. I 1991/92-sesongen kom dei dessutan til kvartfinalen i Ligacupen, etter å ha slått ut Wimbledon, Newcastle og Liverpool.
Frå 1992 til 1994 spelte klubben sine to hittil einaste sesongar på 2. nivå i engelsk fotball. Grunna reorganisering av ligasystemet, skifta den gamle 2. divisjon namn til 1. divisjon den sesongen då Peterborough rykte opp. Dermed er Peterborough den einaste klubben som, på papiret, har rykt opp frå 4. divisjon til 1. divisjon på to sesongar. 1992/93-sesongen enda med 10. plass i 1. divisjon, klubben sitt høgste ligaresultat nokon gong, men sesongen etter rykte dei ned att til 3. nivå (2. divisjon).
I 1996 vart Barry Fry manager og styreformann i klubben. Dette vart starten på ti turbulente år, med varierande sportslege resultat og til dels dårlege forhold mellom manageren og mange av supporterane. I Fry sin første sesong, 1996/97, rykte klubben ned til 4. nivå (3. divisjon). Der var dei i tre sesongar, før dei rykte opp att gjennom playoff i 1999/2000-sesongen. Etter fem sesongar på 3. nivå (som skifta namn til League 1 i 2004), rykte klubben igjen ned i 2005, og Barry Fry gjekk av som manager. Fry sin periode som manager var prega av ein ekstrem gjennomtrekk av kjøpte og selte spelarar, men samstundes utvikla klubben mange eigne talent. Fleire spelarar som kom frå Peterborough sitt ungdomsakademi på denne tida, har seinare spelt på høgare nivå, t.d. Simon Davies (Tottenham Hotspur, Fulham), Matthew Etherington (Tottenham Hotspur, Stoke City), Adam Drury (Norwich City) og Helgi Danielsson (Elfsborg i Allsvenskan i Sverige). Spelarar som Jimmy Bullard (Hull City) og Zat Knight (Fulham, Aston Villa, Bolton Wanderers) var òg innom Peterborough i Barry Fry si tid.
Kjelder
Headline Book Publishing, London. ISBN 0-7553-1311-9
Harald Haugen
Harald Jostein Haugen var ein norsk bokhandlar frå Volda som gjennom butikken Haugen Bok i heimbygda var primus motor for boksal per postordre og på Internett.
Av utdanning hadde Haugen handelsskole og bokhandlarskolen. I 1965 overtok han faren sin bokhandel, som hadde vore i Volda sidan 1929. Da Haugen følte behov for å utvide marknaden utover det reint lokale, begynte han med sal av bøker – hovudsakleg verk – per postordre, og frå 1978 vart dette ein vesentleg del av verksemda. Firmaet annonserte i aviser og tidsskrift og etter kvart og i fjernsyn. I 1998 tok Haugen Bok som ein av de første i Norden i bruk Internett som salskanal, også det med stor suksess. I 2009 blei den regulære bokhandlardrifta avvikla.
Haugen trekte seg tilbake frå leiinga av firmaet frå 2007
Strilajazz'n
Strilajazz'n er ein jazzfestival i Nordhordland som har vore arrangert kvart år sidan 1993.
Labradorstraumen
Labradorstraumen er ein kald havstraum i Nord-Atlanteren som renn frå Nordishavet og gjennom Labradorhavet, sørover langs kysten av Labrador, rundt Newfoundland og vidare sørover langs austkysten av Nova Scotia. Han er eit framhald av Vestgrønlandstraumen og Baffinøyastraumen.
Labradorsjøen møter den varme Golfstraumen ved Grand Banks søraust for Newfoundland og igjen nord for Outer Banks ved Nord-Carolina. Kombinasjonen av desse to straumane produserer tett tåke og er eit av dei rikaste fiskeområda i verda.
Om våren og tidleg på sommaren fører straumen isfjell med seg frå isbreane på Grønland sørover til skipsrutene i Atlanterhavet.
Vatnet i Labradorstraumen har ein avkjølande effekt på austkysten av Canada og New England, men har sjeldan innverknad på farvatnet sør for Cape Cod. Dette kan ein tydeleg sjå ved at den nordlege trengrensa er så mykje som 15 grader lenger sør her enn i Sibir, Europa og det vestlege Canada.
Ein trur at transporten til Labradorstraumen har ein stor barotropisk komponent. Tidlege estimat indikerer at straumen kan vere 30 % kraftigare enn den geostrofiske utrekninga indikerer på grunn av ein vesentleg barotropisk straumkomponent. (Hayes and Robe, 1978). Greenberg og Petrie (1988) rekna ut den totale transporten til 7,6 Sverdrup (ein Sverdrup (Sv) er lik 106 kubikkmeter per sekund). Den geostrofiske transporten vart utrekna til å vere berre 4,1 Sv. Med ein 30 % auke (på grunn av barotropisk straum) er tranporte berre 5,3 Sv så ein trur at dei høge transportverdiane kjem av at ein har fått med djuphavsstraumar som indikert av djupvassmålingar. Snøggleiken til Labradorstraumen er om lag 0,3–0,5 m/s langs kanten av kontinentalsokkelen (Greenbergand Petrie, Reynaud et al., 1985.) Labradorstraumen er om lag 100 km brei og 150 meter djup og passerer gjennom Avalon-kanalen og deler seg i rundt Flemish Cap ).
Labradorstraumen har ein tendens til stundom gå lenger sør og/eller aust enn vanleg. Dette kan vere farleg for skipstrafikken, sidan han kan føre isfjell til område av Atlanteren der ein vanlegvis ikkje finn dei. Straumen er kjend for å ha ført isfjell så langt sør som til Bermuda og så langt aust som Asorane. Den internasjonale ispatruljen vart oppretta for å spore isfjell, mellom anna dei ein finn i område der dei sjeldan er.
Luizinho Vieira
Luizinho Vieira er ein tidlegare brasiliansk fotballspelar.
Han spela for klubben Gamba Osaka.
Procida
Procida er ei av Dei flegreiske øyane i Tyrrenhavet i nordenden av Napolibukta på vestkysten av Italia. Øya ligg mellom neset Miseno og øya Ischia. I lag med den vetle øya Vivara dannar ho ein kommune i provinsen Napoli. Kommunen har om lag 10 000 innbyggjarar.
Namn
Øya har fått namnet sitt frå det latinske namnet Prochyta. I følgje ein annan teori kjem namnet frå Prima Cyme, som tyder 'nær Cuma'. Enno ein annan teori seier at 'Procida' kjem frå det greske verbet prokeitai, som tyder 'det ligg forut', på grunn av utsjånaden til øya frå sjøen.
Geografi
Øya er om lag 4 km² stor. Kystlinja er ujamn og har ei lengd på 16 km. Den høgaste toppen på øya er Terra Murata med ei høgd på 91 meter over havet. Procida vart danna av fire vulkanar, no sovande og under vatn.
Antikken
Procida vart halde av Mykene ein periode mellom 1500- og 1400-talet fvt. På 700-talet fvt. kom dei første greske busetjarane til øya og vart like etter erstatta av andre greske kolonistar frå Cuma.
Under det romerske styret vart Procida ein kjend feriestad for patriciar-klassen i Roma.
Mellomalderen
Då normannarane erobra Sør-Italia erfarte Procida føydalt herredøme og øya kom inn under Da Procida-familien sin kontroll, som hadde øya i meir enn to hundre år. Det mest kjende familiemedlemmet var Johan III av Procida, rådgjevar for keisar Fredrik II og leiaren av opprøret kalla Den sicilianske aftensongen.
I 1339 vart øya, i lag med Ischia, gjeve til Cossa-familien, som hadde fransk opphav og var lojale tilhengarar av Angevin, som då styrte i Napoli. Baldassare Cossa vart vald til motpave i 1410 og fekk namnet Johan XXIII. I denne perioden skjedde det ei omfattande økonomisk endring, der jordbruket gradvis vart erstatta av fiske.
Moderne tider
Under regjeringstida til Karl V vart øya gjeve til D'Avalos-familien. Sjørøvarane sine plyndringar heldt fram gjennom denne perioden. Det mest kjende raidet var i 1534 då den tyrkiske admiral Khair ad Din, meir kjend som Barbarossa, raserte området.
I 1744 gjorde kong Karl III Procida til eit kongeleg viltreservat. I denne perioden nådde den procidanske flåten høgdepunktet sitt, godt hjelpt av den blømande skipsbyggingsindustrien. Folketalet auka til om lag 16 000. I 1799 tok Procida del i opprøret som førte til danninga av Republikken Napoli. Då Huset Bourbon fekk tilbake makta eitt år seinare vart 12 innbyggjarar halshogd.
Napoleonskrigane førte til fleire øydeleggjande episodar på grunn av den strategiske plasseringa til hamna. I 1860, etter Kongedømet Begge Siciliar sitt fall, vart ø ya ein del av det nye Kongedømet Italia.
Procida i kulturen
Fleire forfattarar har lagt handlinga i romanane sine til Procida. Ei av dei mest kjende er Graziella av Alphonse de Lamartine, som kom til Procida på byrjinga av 1800-talet medan han var i den franske hæren. Ein annan roman er L'isola di Arturo (1957), eit av dei større verka til Elsa Morante.
Procida har vore med i fleire filmar, hovudsakleg på grunn av den flotte naturen og plasseringa til hovudbyen og den typiske middelhavsarkitekturen. Dei mest kjende er Postmannen og Den talentfulle Mr. Ripley.
Caprera
Caprera er ei øy i Maddalenaøyane nær Bonifaciosundet nord for Sardinia i Italia. Øya har eit areal på 15,5 km² og er ein populær turistdestinasjon. Ho er kjend som staden der Giuseppe Garibaldi trekte seg tilbake til (1856–82).
Øya er ein del av eit naturreservat på grunn av fuglane som held til her (mellom anna skarv og vandrefalk). Ho har truleg fått namnet sitt av dei mange villgeitene som heldt til her (capra tyder 'geit' på italiensk).
Namnet på øya er forbunde med Giuseppe Garibaldi, ein italiensk nasjonalist og fridomskjempar på 1800-talet, som var ein av fedrene til det italienske sjølvstendet. Han kjøpte øya i 1855 og døydde der i 1882. Huset hans er i dag eit museum og eit minnekapell og øya i seg sjølv er eit nasjonalmonument. Caprera er forbunde til øya La Maddalena via ei 600 meter lang vegfylling.
Vladimir Smirnov
Vladimir Mikhajlovitsj Smirnov er ein tidlegare langrennsløpar frå Kasakhstan, som blant nordmenn fekk kallenamnet «Smirre». Han debuterte internasjonalt som skiløpar under VM i Davos i 1982. Sidan har han delteke i mange internasjonale skitevlingar, og var ofte ein arg konkurrent til Bjørn Dæhlie.
Skikarriere
Smirnov har vunne ei rekkje medaljar i karrieren sin. Under Vinter-OL 1988 i Calgary vann han sylv på 30 km og bronse på 15 km. Under Vinter-OL 1994 på Lillehammer vann han gull på 50 km - dette var Kasakhstan sin fyrste olympiske gullmedalje. Under same OL vann han sylv på både 10 km og 15 km. I 1994 vart han tildelt Holmenkollmedaljen saman med Ljubov Jegorova og Espen Bredesen for skiprestasjonane sine.
Smirnov vann også VM-gull på 30 km, 15 km og 10 km i 1995, og VM-sylv på 15 km og 10 km i 1993, samt bronse på 30 km i same meisterskapen. Han har VM-bronse på 15 km og 30 km frå 1991, samt 50 km frå 1995. Smirnov vann verdscupen samanlagt i 1991 og 1994 og har 30 einskilde sigrar i verdscupen. Han deltok også i Vinter-OL 1998 i Nagano, men har vart ein tredjeplass på 25 km den beste prestasjonen hans.
Anna
Etter at han la opp som skiløpar var han Kasakhstan sitt medlem i IOC (den internasjonale olympiske komitéen) frå 1999 til 2001. Deretter var han medlem i IOC sin atlet-kommisjon frå 1998 til 2004. Smirnov var også leiar for kommitéen som kjempa for å få Vinter-OL 2014 til Alma Ata i Kasakhstan, men bodet vart avvist i 2006. Han har også vore ein av visepresidentane i International Biathlon Union (det internasjonale skiskytingsforbundet).
Smirnov deltok også i TV 2-programmet Gutta på tur, saman med Bjørn Dæhlie, Vegard Ulvang, Arne Brimi og Arne Hjeltnes då dei reiste på tur i Kasakhstan.
Odyssevs
Odyssevs er ein helteskikkelse i gresk mytologi, kjent som Ulysses i romersk mytologi. Han er helten i Odysseen, og er ein viktig person i Iliaden. Odyssevs var son av Laertes (eller, i seinare overleveringar, Sisyfos) og Antiklea.
Odyssevs var konge på øya Itaka, og den modigaste av grekarane (eller akaiarane) som slost i trojanarkrigen. Han stod bak påfunnet om den trojanske hesten. Han var gift med Penelope og far til Telemakos, yndlingen til Atene.
164
Døde
160er
Bluesrock
Bluesrock er ein musikksjanger som blandar blues og rock and roll. Musikken består av blues-aktig improvisasjonar over 12-taktsblues og lange boogieimprovisasjonar i rock and roll-stil. Som regel vert bluesrock spelt av ein elektrisk gitar, bassgitar og trommer, der gitaren vanlegvis vert forsterka gjennom ein røyrforsterkar som gjev ein overanstrengt gitarlyd.
Kjenneteikn
Bluesrock består ofte av blues- og boogieimprovisasjonar over 12-taktsblues og har ofte fokus på den elektriske gitaren. Stilen er ofte tyngre og meir riff-basert enn songar som ein t.d. finn i tradisjonell chicagoblues. Bluesrockbanda lånte litt frå instrumental jazz- og blues og litt frå den forsterka rock'n'roll-musikken. Han vert òg ofte spelt i eit raskare tempo enn tradisjonell blues.
Instrumentering
Typisk bluesrockmusikk vert spelt av ein elektrisk gitar, bassgitar og trommer. Gitaren er vanlegvis forsterka gjennom ein røyrforsterkar eller det vert brukt ein overdrive-effekt. Ofte vert det nytta to gitarar i bluesrockband, der den eine spelar riffet og akkordane på ein rytmegitar, medan den andre spelar melodilinjer og soloar på ein sologitar. I 1950-åra nytta bluesband stundom framleis ståbass, medan bluesrockband i 1960-åra nytta elektrisk bass, som var lettare å forsterke til høg lydstyrke. Tangentinstrument som piano og hammondorgel vert òg stundom nytta. Som den elektriske gitaren er ofte òg hammondorgelet forsterka gjennom ein røyrforsterkar som gjev ein rumlande, «anstrengt» lyd. Vokalen spelar òg ofte ei viktig rolle, men stundom kan han vere likestilt med eller mindre viktig enn sologitaren. Fleire bluesrocksongar er berre instrumentalar.
Struktur
Bluesrock følgjer vanlegvis 12-taktsblues-strukturen, men stundom vert det nytta andre strukturar, som t.d. i Allman Brothers si utgåve av T-Bone Walker sin «Stormy Monday», som følgjer 12-taktsblues-formatet, men med andre akkordar:
i staden for den vanlege G | C | G | G | C | C | G | G | D | C | G | G (D) progresjonen. Progresjonen vert vanlegvis repetert og songen har berre ein seksjon, men det finst òg unntak der nokre songar har ein ny seksjon til. Nøkkelen er vanlegvis i dur, men kan òg vere i moll og ein vanleg teknikk er å nytte ein pentatonisk skala i moll med blånotar, som t.d. Albert King nyttar i nesten alle innspelingane sine. Sologitaren nyttar generelt den pentatoniske skalaen, anten i dur eller moll, under soloar.
Eit klassisk døme på bluesrock er Cream sin «Crossroads» på albumet Wheels of Fire som var basert på Robert Johnson sine songar «Cross Road Blues» og «Traveling Riverside Blues». I songen vert tekst- og musikkstilen i blues blanda med tempo og gitarsoloar frå rock.
Historie
Musikkritikaren Piero Scaruffi meiner at bluesrocksjangeren vart definert då John Mayall gav ut albumet Bluesbreakers i 1966 med gitarist Eric Clapton. Scaruffi skildrar bluesrock som rhythm and blues spelt av europeiske musikarar.
Dei revolusjonerande gitarteknikkane til Jimi Hendrix og powertrioane hans The Jimi Hendrix Experience og Band of Gypsys hadde ein brei og langvarig innverknad på utviklinga av bluesrock, særleg for gitaristar. Eric Clapton var ein annan gitarist som hadde stor innverknad på sjangeren. Spelinga hans på 1960- og 1970-talet med John Mayall og the Bluesbreakers, The Yardbirds, supergruppa Blind Faith, Cream og Derek and the Dominos og ein omfattande solokarriere, har vore viktige for å føre bluesrock ut til eit større publikum. Amerikanske artistar som The Doors og Janis Joplin var òg medverkande til å føre sjangeren ut til dei store massane.
Seint på 60-talet revolusjonerte Jeff Beck, eit tidlegare medlem av The Yardbirds, bluesrock ved å gjere han tyngre, og han tok Storbritannia og USA med storm med bandet sitt The Jeff Beck Group. Jimmy Page, som òg hadde spelt i The Yardbirds, danna The New Yardbirds som raskt vart kjend som Led Zeppelin. Led Zeppelin hadde kolossal innverknad på bluesrock-miljøet tidleg på 70-talet. Det australske bandet AC/DC var òg påverka av bluesrock. Andre bluesrockmusikarar som medverka til miljøet i 1970-åra var Rory Gallagher og Robin Trower.
I starten av 1970-åra blanda amerikanske band som Aerosmith blues og heavy metal på liknande måte som Led Zeppelin hadde gjort nokre få år tidlegare. Bluesrock voks og inkluderte southern rock- og hardrockband som Allman Brothers Band, ZZ Top og Lynyrd Skynyrd, medan det britiske musikkmiljøet fokuserte på heavy metal, med unntak av grupper som Status Quo og Foghat. Bluesrock hadde ei gjenføding tidleg på 1990-talet med mange artistar som John Mayer, The Black Crowes, The Black Keys, The Jon Spencer Blues Explosion, Silvertide og Joe Bonamassa.
165
Døde
160er
Trümmelbachfälle
Trümmelbachfälle er ei rekkje på ti fossar i Sveits. Trummelbach får vatn frå isbreane på Eiger (3970 moh), Mönch (4099 moh) og Jungfrau (4158 moh) og fører med seg 20 200 tonn forvitringsgrus kvart år.
Nedslagsfeltet til fossen er 24 km², og halvparten av dette er dekt av snø og isbrear. Fossen fører opp til 20 000 liter vatn per sekund.
Noregsmeisterskapen i fotball for menn 2001
Noregsmeisterskapen i fotball for menn 2001 var ei norsk fotballturnering som vart arrangert i 2001. Det var det 96. Noregsmeisterskapen i fotball.
Finalen stod mellom Bryne og Viking og enda 3–0 i Vikings favør. Første målet var eit sjølvmål etter ein corner, Morten Berre skåra det andre målet og siste målet skåra Hannu Tihinen. Det kan nemnast at trass i siger møtte spelarane på trening klokka 14 dagen etter.
Kurgan i Kurgan oblast
Kurgan (russisk Курга́н) er ein by og administrativt senter i Kurgan oblast i Russland. Han ligg på venstresida av elva Tobol, rundt 1973 km aust for Moskva. I 2012 hadde byen om lag 327 898 innbyggjarar.
Bynamnet kjem av ein kurgan-gravhaug (Tsarev Kurgan), ikkje langt frå der dei første nybyggjarane slo seg ned på 1600-talet.
Historie
Kurgan er eib av de eldste byane i Sibir. Han vart grunnlagt mellom 1659 og 1662 av Timofei Nevesjin, ein bonde frå Tjumen, under namnet Tsarjovo Gorodisjtsje (russisk: Царёво Городи́ще), men han vart seinare kalla Kurganskaja Sloboda (russisk: Курганская Слобода). Byen vart i dei påfølgjande åra utbygd til ei festning. Ho tente som grensepost og verna andre russiske busetnader frå åtak frå nomadar. Fleire gonger klarte ikkje Tsarjovo Gorodisjtsje å stå imot åtaka og vart plyndra og brent.
Mot slutten av 1600-talet vart busetnadane flytt åtte kilometer nedstraums Tobol. I 1710 hadde han 539 innbyggjarar. I løpet av dei neste tiåra vart festninga utbygd og bestod ved midten av 1700-talet av Gamlebyen, som var omslutta av byen sitt kreml av tre og Nybyen med bymuren, åtte bastionar og ei vollgrav og garnisonen talte rundt et tusen soldatar og 28 kanonar. Etter innlemminga av territoria i sør og flyttinga av forsvarslinjene vart ikkje Tsarjovo Gorodisjtsje lenger like strategisk viktig og i løpet av 1760-talet vart festningsverka nedbygd.
På grunn av den fjerne plasseringa til byen vart Kurgan nytta som eksilby for politiske fangar av tsarane. Derfor budde her mange dekabristar. Etter den blodige knusinga av opprøret i den russisk-annekterte delen av Polen i 1863/1864 vart 93 polske patriotar forvist til Kurgan. I 1895 utgjorde politiske eksilfantar halvparten av innbyggjarane i byen på 7000.
På midten av 1800-talet vart Kurgan eit sentrum for handsaming og handel med jordbruksprodukt og gjennom tilknytinga til jernbanenettet i 1893 fekk Kurgan òg større tyding for industrien. Byen voks no raskt og hadde i 1917 40 000 innbyggjarar og rundt 60 bedrifter. Telegrafen vart oppretta i 1887, den første kinoen kom i 1910 (Progress, eksisterer framleis) og gatelys fekk byen i 1914.
I den andre verdskrigen vart fleire fabrikkar frå det vestlege Russland flytta austover og Kurgan fekk på den måten fleire bedrifter og folkesetnaden voks med over 20 000 menneske. I 1943 vart Kurgan sete for den nydanna Kurgan oblast. På 1950-talet vart det bygd store fabrikkar i byen, som pregar bybiletet enno i dag.
Økonomi og næringsliv
Av industribedrifter i byen er bussfabrikken KAvZ og ein fabrikk som produserer dei kjente infanterikjøretøya bmp-1, bmp-2 og bmp-3. Ilizarov vitskapelege senter for reparativ traumatologi og ortopedi ligg i Kurgan.
Volda skisenter
Volda Skisenter er eit skisenter som ligg på Reset i Volda på om lag 350 m.o.h. i Sunnmørsalpane. Toppen av heisen ligg 657 m.o.h. Dette er eit fleirbruksanlegg med tilbod til heile familien. Anlegget har varmestove, flaumopplyst skibakke, preparert lysløype, turløyper og eige barnetrekk. Volda Skisenter A/S vart skipa i 1967.
Kurgan i Kurgan oblast
Transport
Kurgan ligg ved den transsibirske jernbanen, mellom Jekaterinburg og Omsk. Byen har to jernbanestasjonar. Kurgan lufthamn ligg 6 km nordaust for byen.
Volda skisenter
Anlegget
Anlegget har eit stort trekk, eit familietrekk og eit barnetrekk. Hovudtraseane og har flaumlys. Frå sesongen 2010-2011 er det installert nytt elektronisk billetteringssystem som og kan nyttast til alpepass. Dette dekker alle trekka, med unntak av barnetrekket som er gratis. Elles er det ei 3,6 km lang lysløype og fleire preparerte turløyper i tilknyting til anlegget.
Toppturar
Dei umiddelbare toppane ein kan nå frå Volda Skisenter er Grauthornet og Melshornet. Dette er populære skiturar som stort sett er fonntrygge. Løype heilt til topps til Melshornet vert trakka når forholda tillet det. Frå Helgatun kan ein nå det populære Koppefjellet med moglegheiter for fantastisk nedkøyring til Aldalen. Vær obs på skavl i toppområdet. Dei mindre kjende men likevel artige fjella Hestehornet og Skarphornet når du også herifrå.
Aa i Nederland
Aa er ei lita elv i Nederland. Ho spring ut nær Meijel søraust i provinsen Limburg i Peel-regionen. Ho renn nordvestover gjennom provinsen Noord-Brabant mot 's-Hertogenbosch, om lag langs kanalen Zuid-Willemsvaart. I 's-Hertogenbosch renn Aa saman med Dommel og dannar Dieze som igjen munnar ut i Maas eit par kilometer lenger nede. Dei største byane langs Aa er Asten, Helmond, Veghel og 's-Hertogenbosch.
Yoshiki Okamura
Yoshiki Okamura er ein tidlegare japansk fotballspelar.
Han spela for klubbane Gamba Osaka og Sagawa Express Osaka.
Pulheim
Pulheim er ein by i Tyskland i delstaten Nordrhein-Westfalen med om lag 55 000 innbyggjarar. Han ligg i kreisen Rhein-Erft-Kreis.
Under kommunereforma i 1975 vart fleire tidlegare sjølvstendige kommunar innlemma i Pulheim, som fekk byrettar i 1981.
Midøya
Midøya er ei øy i Molde kommune i Møre og Romsdal. Ho har eit areal på 13,9 km² og om lag 400 innbyggjarar. Det høgaste punktet på øya er Bløkallen på 522 meter over havet.
Øya ligg mellom Dryna i vest og Otrøya i aust. I sør ligg Midfjorden, den ytste delen av Romsdalsfjorden. På nordsida ligg Harøyfjorden. Øya har brusamband både til Dryna og til Otrøya.
Charlie Miller
Charles David Copeland Miller, ( i Glasgow), best kjent som Charlie Miller, er ein skotsk fotballspelar. Han spelte i den norske eliteserien for Brann.
Miller vart i yngre år rekna blant dei mest talentfulle spelarane i Skottland. Allereie som 17-åring i 1993 debuterte han for storklubben Rangers. Han fekk med seg fire seriemeisterskap der, men han klarde aldri å etablera seg hundre prosent på laget. Han vart mellom anna kritisert for at hans utanomsportslege livsstil øydela for full satsing på fotball.
I 2005-sesongen spelte Miller stort sett fast på Brann, og vart ein av Brann sine store profilar, til trass for at han vart flytta rundt i dei fleste offensive posisjonane på banen. I 2006-sesongen spelte Miller stort sett på høgrekanten på Brann sin midtbane, sjølv om han har gitt uttrykk for at han helst vil ha andre roller i laget.
Etter at 2006-sesongen var slutt vart det klart at Miller var ferdig i klubben, og han har fleire gonger sjølv gitt uttrykk for at han ynskjer å avslutta karrieren heime i Skottland.
Haramsøya
Største tettstad er Austnes med 389 innbyggarar pr 1. januar 2015. Folketalet på øya er 571 (per 01.01.2016).
Øya hadde ferjesamband frå Austnes til Skjeltene (og Fylkesveg 651) på fastlandet og til Lepsøya i sørvest fram til 18.desember 2021. No er øya knytt saman med dei andre Nordøyane og fastlandet med Nordøyvegen FV659.
Haramsfjorden ligg sørvest for øya, og Longvafjorden nordaust.
Historie
Namnet «Haramsøy» kjem av ein gard på sørsida av øya som på norrønt heitte Harhamarr, der første ledd kanskje er har, ’bratt vegg’ og siste ledd hamarr kjem frå ‘berghamar’. Seinare har dette blitt om til det som me i dag kjenner som Haram.
Spor av busetting
Det er blitt funne spor ved arkeologiske utgravingar som tyder på at det har vore busettingar på Haramsøya sidan bronsealder eller jernalder. I ein hellar på øya blei det funne ein hovudskalle som er datert rundt 2000 år tilbake i tid. Menneska som levde her i denne perioden dreiv mest sannsynleg fiske og fangst, då det er funne restar av fiskeutstyr av bein i gravhaugar. Dei ytre øyane på Sunnmøre er kjend for å ha stor tettleik av funn av kulturminne og ein stor del av desse er gravminne, og Haramsøya er ingen unntak. Det er stor variasjon i gravminna på øya, frå store monumentale røyser som ligg enkeltvis i landskapet, til større gravfelt med mindre runde røyser. på Haramsøya er det lokalisert 13 gravfelt med til saman 167 gravminner, i tillegg til 12 enkeltrøyser.
Haramsskatten
Når det skulle nedsettast ein septiktank på arnfinngarden i bygda Haram i 1968, blei det funne ei grav som vart datert til eldre jernalder. Der septiktanken skulle nedsettast var det mykje rullestein, og etter ein del graving kom ein ned til ei 2*1 meter stor steinhelle som vart knust. Under denne steinhella vart det funne ei grav der den døde var lagt i ein bjørnefell, saman med gravgåver som drikkebeger av glas og spelebrikker av bein. I tillegg vart det funne eit stort romersk bronsefat og ei stor mengde gull. Gravgodset av gull bestod av ein armring, tre fingerringar og ein medaljong som avbilda keisar Constantinus II (regjerte 337-361) og keisar Valens (regjerte 364-378). Til saman 622,2 gram gull vart funne, noko som gjer funnet til det største gullfunnet frå 300-tallet i Nord-Europa.